Mokaulengwe Jackson o ne a tlotla ka dintlha di le nnè tse re ka ithutang tsone mo pegong ya motse wa Jeriko. (1) Go botlhokwa go nna kutlo. Re tshwanetse go dira dilo ka tsela ya ga Jehofa, e seng go akanya gore go di dira ka tsela ya rona go botoka. (2) Go botlhokwa go nna le tumelo mo go Jehofa le go mo ikanya. “Ka tumelo dipota tsa Jeriko di ne tsa wela fa fatshe,” mme e se ka go bo di digilwe ke batho. (Bahebera 11:30) (3) Re tshwanetse go nna pelotelele. Fa nako e ntse e tsamaya, masego a ga Jehofa a tla “go tlela.” (Duteronome 28:2) (4) O se ka wa latlhela seditse. O se ka wa lebala kabelo ya gago. Mokaulengwe Jackson o ne a sobokanya dintlha tse a tlotlileng ka tsone ka gore, “Fa lo akanya ka dintlha tseno, lo tla dira kabelo ya lona go baka le go galaletsa Jehofa.”